open-index/open-wikipedia-markdown huggingface dataset:
Φαίδων Σοφιανός

Ο **Φαίδων Σοφιανός** (γεν. στις 4 Νοεμβρίου του 1952 στην Κωνσταντινούπολη) είναι Έλληνας σκηνοθέτης, συνθέτης και τηλεοπτικός παραγωγός, μέλος της  **[[Οικογένεια Σοφιανού|Οικογένειας Σοφιανού]]**.

## Συντομο Βιογραφικό
Γεννήθηκε στην Κωνσταντινούπολη από πατέρα Έλληνα και μητέρα Γερμανίδα. Αδερφή του είναι η Ήβη Σοφιανού και γονείς του η Μπριγκίτε Σοφιανού και ο Δήμος Σοφιανός. Όταν ήταν εννέα ετών, όλη η οικογένεια ήρθε και εγκαταστάθηκε στην Ελλάδα και συγκεκριμένα στη Νέα Σμύρνη. Τελείωσε την Γερμανική Σχολή Αθηνών, σπούδασε στην Νομική Αθηνών κι έκανε μεταπτυχιακές σπουδές στο δίκαιο εταιρειών στο Freiburg της Δ. Γερμανίας. Συνεργάστηκε σαν καθηγητής Γερμανικών με το Ινστιτούτο Γκαίτε Αθηνών και με τα Εκπαιδευτήρια Μωραϊτη, Μαρούδα και Κολλέγιο Αγ. Παρασκευής. Σπούδασε δ/νση φωτογραφίας στη Σχολή Σταυράκου, Επικοινωνία στο ανοικτό Πανεπιστήμιο του Hagen της Δ. Γερμανίας και Φιλοσοφία στο Ανοικτό Παν/μιο Αθηνών. Από το 1975 εργάζεται αποκλειστικά για τις οπτικοακουστικές παραγωγές των εταιρειών της Οικ. Σοφιανού σαν παραγωγός, σκηνοθέτης και συνθέτης. Έχει συνεργαστεί με ελληνικούς και ξένους τηλ/κούς σταθμούς και μεγάλες διεθνείς εταιρείες των ΜΜΕ με αρκετές διακρίσεις εντός κι εκτός Ελλάδος. Από το 2005 έχει αναλάβει την διεύθυνση των studios και το καλλιτεχνικό πρόγραμμα του Πολυχώρου Τέχνης Mabrida στο Κορωπί Αττικής όπου γυρίζονται τηλεοπτικές εκπομπές, κινηματογραφικές ταινίες και φιλοξενούνται εκτός από την μεγάλη έκθεση κούκλας της Οικ. Σοφιανού διάφορες εικαστικές εκθέσεις, παραστάσεις θεάτρου και κουκλοθέατρου, συναυλίες, συνέδρια και ειδικά σεμινάρια αλλά και τμήματα φιλοσοφίας, δημιουργικά εικαστικά εργαστήρια και ειδικά προγράμματα γεωπονίας.

Ασχολείται με την μουσική σύνθεση με κύριο όργανο την κιθάρα, την συγγραφή, την γλυπτική, την ζωγραφική και την φροντίδα εγκαταλειμμένων ζώων που φιλοξενούνται στους στάβλους του Πολυχώρου Mabrida. 

Κατηγορία:Έλληνες τηλεοπτικοί παραγωγοί
Φαιδων
Κατηγορία:Έλληνες ηθοποιοί φωνής
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Λυκά Ρουζώ

Ο **Λυκά Ρουζώ**, γεννημένος στις 10 Μαρτίου 1994 στην Γκρας, είναι Γάλλος ποδοσφαιριστής ο οποίος αγωνίζεται στη θέση του αμυντικού για λογαριασμό της ΟΣ Μπουλόν, υπό τη μορφή δανεικού από την ΟΖΚ Νις.

## Βιογραφία
### Σύλλογος
#### Ξεκινήματα
Ο Λυκά Ρουζώ ξεκίνησε την ενασχόληση με το ποδόσφαιρο το 2000 από την ΟΣ Βαλμπόν Σοφιά Αντιπολίς προτού ενταχθεί το 2004 στην ΡΚ Γκρας. Το 2008, ενσωματώθηκε στα τμήματα υποδομής της ΟΖΚ Νις.

#### ΟΖΚ Νις
Ο Λυκά Ρουζώ πραγματοποίησε το επαγγελματικό του ντεμπούτο στις 12 Μαΐου 2013, σε αναμέτρηση για το πρωτάθλημα της Λιγκ 1 απέναντι στην Εβιάν-Τονόν-Γκαγιάρ, αντικαθιστώντας τον Κεβίν Γκομίς στο 82ο λεπτό του αγώνα (ήττα με σκορ 4-0).

##### Διαδοχικοί δανεισμοί σε Φρεζύς και Μπουλόν
Έπειτα από την παραχώρησή του υπό τη μορφή δανεισμού στην ΕΦΚ Φρεζύς Σαιν-Ραφαέλ, ο Ρουζώ παραχωρήθηκε εκ νέου ως δανεικός, στις 7 Αυγούστου 2015, αυτή τη φορά στην ΟΣ Μπουλόν.

### Εθνική
Ο Λυκά Ρουζώ έλαβε την πρώτη του κλήση, υπό τον Φρανσίς Σμερετσκί, στις 22 Μαΐου 2012 με την Εθνική Γαλλίας U-18 απέναντι στη Φινλανδία, μπαίνοντας στο παιχνίδι ως αλλαγή στο 77ο λεπτό (νίκη με σκορ 0-3).

Πέτυχε δύο τέρματα με την U-19 απέναντι στη Λετονία στις 13 Οκτωβρίου 2012 (νίκη με σκορ 6-0) και απέναντι στην Πορτογαλία, στις 16 Οκτωβρίου 2012 (ισοπαλία με σκορ 2-2).

Στις 3 Ιουλίου 2013, κλήθηκε από τον Φρανσίς Σμερετσκί να συμμετάσχει στην αποστολή της Εθνική Γαλλίας για το Euro U-19. Μετά από ένα δύσκολο ξεκίνημα στη διοργάνωση, οι *Bleuets* απέκλεισαν την Ισπανία στα ημιτελικά και προκρίθηκαν για τον τελικό απέναντι στη Σερβία χάρη σε τέρματα των Γιασίν Μπεντζιά και Αντουάν Κοντ.

## Διακρίσεις
; Γαλλία U-19
* Euro U-19
** Φιναλίστ : 2013.

## Παραπομπές



Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΕΦΚ Φρεζύς Σαιν-Ραφαέλ
Κατηγορία:Ποδοσφαιριστές ΟΣ Μπουλόν
Κατηγορία:Αμυντικοί ποδοσφαιριστές
Σταύρος Ηλιόπουλος

Ο **Σταύρος Ηλιόπουλος** του Ανδρέα (1904 – 24 Σεπτεμβρίου 1982) ήταν Έλληνας δικηγόρος και πολιτικός της Αριστεράς. Ήταν βουλευτής Β΄ Αθηνών έπειτα από τις βουλευτικές εκλογές των ετών 1958, του 1961, 1963 και του 1964.

## Βιογραφία
Ανέπτυξε αντιστασιακή δράση εναντίον των Γερμανών, πολεμώντας με το ΕΑΜ. Υπήρξε μέλος του Σοσιαλιστικού Κόμματος της Ελλάδας και αργότερα ιδρυτικό μέλος της ΕΔΑ. 

Εξελέγη βουλευτής με την ΕΔΑ για πρώτη φορά το 1958 και επανεξελέγη το 1961 με το ΠΑΜΕ και το 1963 και 1964 με την ΕΔΑ. Για τα πολιτικά του φρονήματα υπέστη διώξεις από τη χούντα και εκτοπίστηκε στη Γυάρο.

Τα τελευταία χρόνια της ζωής του ήταν πρόεδρος του Ελληνοσοβιετικού Συνδέσμου.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Μέλη του ΕΑΜ
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Β΄ Αθηνών
Βάτα Πασχαλίεβιτς

Ο **Μιχαήλο "Βάτα" Πασχαλίεβιτς** (*[[σερβικά]] : Михајло "Бата" Паскаљевић*) (Ποζάρεβατς 14 Ιανουαρίου 1923 - 26 Ιανουαρίου 2004), ήταν ελληνικής καταγωγής ηθοποιός της Σερβίας. Έπαξε στον κινηματογράφο και την τηλεόραση, μόνιμο μέλος του δραματικού θεάτρου του Βελιγραδίου από το 1950.

Γεννήθηκε στην οικογένεια ενός πλούσιου Έλληνα του Ζώη Πασκάλ. Πέρασε τα παιδικά και νεανικά του χρόνια στο Κρούσεβατς.

Έπαιζε κυρίως κωμικούς ρόλους. Πρώτος δραματικός ρόλος του ήταν πρωταγωνιστής στην ταινία "Σκέψεις" του 1987 σε σκηνοθεσία Γκόραν Μέρκοβιτς, για την οποία έλαβε το βραβείο για τον καλύτερο ανδρικό  ρόλο στο Φεστιβάλ Κινηματογράφου της Νις.

## Φιλμογραφία
* *Miraculous swordas Gricko*, 1950
* *A suspicious person*, 1954
* *Estranged country*, 1957
* *I will be back*, 1957
* *Diligence of dreams*, 1960
* *There are no small Gods*, 1961 
* *The whistle at eight*, 1962
* *Eagles fly early*, 1966
* *Golden Sling*, 1967
* *God died in vain*, 1969
* *Father by force, 1969
* *My crazy head, 1971
* *The adventures of Borivoje Surdilovic*, 1980
* *The Marathon family*, 1982
* *Savamala*, 1982
* *The man with four legs*, 1983 
* *Ciao, inspector*, 1985
* *Black Marija*, 1986
* *Déjà vu*, 1987
* *The other man*, 1988 
* *Stand by*, 1991
* *Aliens are to be blamed for everything*, 1991
* *Tight skin 4*, 1991
* *We're no angels*, 1992
* *Tango Argentino*, 1992
* *Better than escape*, 1993
* *Things will get better*, 1994
* *Birds that never fly*, 1997
* *Barking on stars*, 1998
* *Return of theives*, 1998
* *The knife*, 1999
* *War Live*, 2000
* *Boomerang*, 2001
* *Deadly cold*, 2001
* *Natasha*, 2001

## Παραπομπές


## Εξωτερικοί σύνδεσμοι
* 

Κατηγορία:Σέρβοι ηθοποιοί
Κατηγορία:Σέρβοι ελληνικής καταγωγής
Κατηγορία:Γιουγκοσλάβοι ηθοποιοί
Πιεσοστάτης

μικρογραφία|Πιεσοστάτης
Ο **πιεσοστάτης** είναι αυτόματος ηλεκτρικός διακόπτης, ο οποίος ενεργοποιείται με τη μεταβολή της πίεσης. Ο όρος είναι αντίστοιχος του όρου "θερμοστάτης". Ο διακόπτης μπορεί να είναι σχεδιασμένος ώστε να ενεργοποιείται είτε κατά την αύξηση της πίεσης είτε κατά την πτώση της πίεσης. Οι πιεσοστάτες χρησιμοποιούνται ευρέως στη βιομηχανία για την αυτόματη εποπτεία και τον έλεγχο συστημάτων που χρησιμοποιούν υγρά υπό πίεση.

Κατηγορία:Υδραυλική
Κατηγορία:Εργαλεία
Ντιβόκ Όριτζι

Ο **Ντιβόκ Οκότ Όριτζι** (*Divock Origi*, 18 Απριλίου 1995) είναι Βέλγος ποδοσφαιριστής, ο οποίος αγωνίζεται ως κεντρικός επιθετικός στη Μίλαν.

Γεννήθηκε στην Οστάνδη του Βελγίου και είναι γιος του πρώην Κενυάτη επαγγελματία ποδοσφαιριστή Μάικ Όριτζι.

## Συλλογική καριέρα
Ο Όριτζι ξεκίνησε την ποδοσφαιρική του καριέρα από τα τμήματα υποδομής της Ρασίνγκ Γκενκ, όμως υπέγραψε στη Λιλ το 2010. Αγωνίζεται με τη δεύτερη ομάδα του συλλόγου.

Στις 24 Ιανουαρίου 2013, ήταν μέλος της αποστολής στην εκτός έδρας νίκη της Λιλ με σκορ 3–1 επί της Πλαμπενέκ για το Κύπελλο Γαλλίας της σεζόν 2012–13. Στις 2 Φεβρουαρίου 2013, σκόραρε στο επίσημο ντεμπούτο του με την πρώτη ομάδα της Λιλ, μπαίνοντας στον αγωνιστικό χώρο ως αλλαγή στο 69ο λεπτό στη θέση του Ρονί Ροντελέν και βοηθώντας την ομάδα του να επιστρέψει από το 1–0 σε βάρος της, έξι λεπτά μετά την είσοδό του με μία ασίστ από τον Ντιμιτρί Παγιέ, βοηθώντας την να πάρει την εντός έδρας ισοπαλία για τη Λιγκ 1 απέναντι στην Τρουά.

Τον Ιούλιο του 2014 αποκτήθηκε από τη Λίβερπουλ για 10 εκατομμύρια λίρες και δόθηκε δανεικός στη Λιλ. Την περίοδο 2017-18 δόθηκε δανεικός στην Βόλσμπουργκ. Το 2022 αποκτήθηκε από τη Μίλαν μετά τη λήξη του συμβολαίου του.

## Διεθνής καριέρα
Ο Όριτζι έχει εκπροσωπήσει το Βέλγιο στις ηλικιακές κατηγορίες U-15, U-16, U-17 και U-19. Πέτυχε το πρώτο του τέρμα με την Εθνική U-19 στην αναμέτρηση για τα προκριματικά του Ευρωπαϊκού Πρωταθλήματος Ποδοσφαίρου U-19 του 2013 απέναντι στη Λευκορωσία στις 12 Οκτωβρίου 2012.

Η Ποδοσφαιρική Ομοσπονδία Κένυα έχει εκφράσει την επιθυμία της να πείσει τον Όριτζι να αγωνιστεί με την Εθνική Κένυα στο εγγύς μέλλον.

## Στατιστικά Καριέρας
### Σύλλογος

### Εθνική

## Προσωπική Ζωή
Ο Όριτζι προέρχεται από μια άκρως ποδοσφαιρική οικογένεια. Ο πατέρας του Μάικ αγωνίστηκε με την ΚΦ Οστάνδη (την εποχή που ο Ντιβόκ γεννήθηκε) και την Ρασίνγκ Γκενκ μεταξύ άλλων βελγικών ομάδων, ενώ, ταυτόχρονα, εκπροσώπησε και την Εθνική Κένυα. Ο θείος του, Όστιν, αγωνίστηκε με την Γκορ Μαχία στην Κενυάτικη Πρέμιερ Λιγκ, ενώ οι άλλοι δύο θείοι του, Τζέραλντ και Άντονι αγωνίστηκαν με την Τάσκερ. Ο ξάδερφός του, Άρνολντ αγωνίζεται αυτό τον καιρό ως τερματοφύλακας για λογαριασμό της νορβηγικής Λίλεστρεμ ΣΚ και της Εθνικής Κένυα.

## Σημειώσεις

## Παραπομπές


## Εξωτερικοί Σύνδεσμοι
*

Κατηγορία:Κενυάτες ποδοσφαιριστές
Κατηγορία:Βέλγοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Εθνικής Βελγίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ξένοι ποδοσφαιριστές στη Γερμανία
Αρσάμης της Περσίας

Ο **Αρσάμης της Περσίας**, παλαιά περσικά 𐎠𐎼𐏁𐎠𐎶 Aršāma, σύγχρονα περσικά آرشام[3] Arshām (απεβ. 520 π.Χ.), ήταν Πέρσης πρίγκηπας από την δυναστεία των Αχαιμενιδών, ο οποίος πιθανότατα είχε διατελέσει για σύντομο χρονικό διάστημα βασιλιάς της Περσίας, αλλά η πληροφορία αυτή αμφισβητείται.

## Βιογραφία
Ήταν γιος του Αριαράμνη, πατέρας του Υστάσπη και παππούς του βασιλιά της Περσίας Δαρείου Α΄ του Μεγάλου. Το όνομά του καταγράφεται στην επιγραφή του Δαρείου Α΄ τού Μεγάλου στο Μπεινστούν σαν ένας από τους 8 βασιλείς της Περσίας, που προηγήθηκαν πριν από αυτόν. Επέζησε ακόμη και μετά την άνοδο του εγγονού του Δαρείου Α΄ στον θρόνο της Περσίας και πέθανε υπέργηρος, άνω των 90 ετών.

## Οικογένεια
Είχε τέκνα:
* Υστάσπης άκμασε 550 π.Χ., σατράπης της Βακτρίας & Περσίδος. Γιοι του ήταν οι:
** Δαρείος Α΄ βασιλιάς της Περσίας.
** Αρτάβανος άκμασε στο τέλος τού 6ου αι. π.Χ., σύμβουλος τού Δαρείου Α΄.
* Φαρνάκης Α΄ π. 565-497 π.Χ., σατράπης της Φρυγίας, ιδρυτής του κλάδου των Φαρνακιδών. Γιος του ήταν ο:
** Αρτάβαζος Α΄ σατράπης της Φρυγίας.

## Πηγές
**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. ISBN 964-8499-05-5.*
**Kent, Ronald Grubb (1384 AP). Old Persian: Grammar, Text, Glossary (in Persian). translated into Persian by S. Oryan. p. 393. ISBN 964-421-045-X.*
**A. Sh. Shahbazi: "Arsama", in Encyclopaedia Iranica.*

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Αριαράμνης της Περσίας

Ο **Αριαράμνης της Περσίας** ήταν βασιλιάς της Περσίας από την δυναστεία των Αχαιμενιδών θείος του Κύρου του Μέγα, πατέρας του Αρσάμη, παππούς του Υστάσπη και προπάππους του Δαρείου του Μέγα, γιος του Τεΐσπη, εγγονός του ιδρυτή της δυναστείας των Αχαιμενιδών Αχαιμένη και αδελφός του Κύρου Α’ του Ανσνάν.  Η πληροφορία αυτή αμφισβητείται επειδή φαίνεται μονάχα στην επιγραφή του Μπεινστούν, εκεί υπάρχουν πιθανότητες να έγραψε ο Δαρείος Α’ ψευδή στοιχεία σχετικά με την γενεαλογία του. Σύμφωνα με πινακίδες όπως μεταφράστηκαν από αρχαιολόγους το πρώτο μισό του 20ου αιώνα θεωρείται ο ιδρυτής της πόλης του Αμαντάν που ταυτίζεται με τα σημερινά Εκβάτανα. Ο Δαρείος ο Μέγας στην επιγραφή του στο Μπεινστούν τον αναφέρει σαν προπάππου του και σαν έναν από τους 8 βασιλιάδες της Περσίας που προηγήθηκαν πριν από αυτόν.

## Παραπομπές


## Πηγές

**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. ISBN 964-8499-05-5.*
**Kent, Ronald Grubb (1384 AP). Old Persian: Grammar, Text, Glossary (in Persian). translated into Persian by S. Oryan. ISBN 964-421-045-X.*
**A. Sh. Shahbazi (1987): "Ariyaramna", in Encyclopaedia Iranica.*

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Ειρήνη Καντακουζηνή

Η **Ειρήνη Καντακουζηνή** (1400 - Ρούτνικ Μάιος 1457) από τον Οίκο των Καντακουζηνών ήταν Βυζαντινή πριγκίπισσα, σύζυγος του Τζούρατζ Μπράνκοβιτς δεσπότη της Σερβίας. Στη σερβική λαϊκή παράδοση αποτελεί ιδρύτρια πολλών φρουρίων στη Σερβία.

## Οικογένεια
Οι γονείς της ήταν ο Θεόδωρος Καντακουζηνός και η Ελένα Ουρεσίνα Νεμάνιτς, κόρη του Ιωάννη Ούρεση. Αδέλφια της ήταν ο Δημήτριος, ο Μανουήλ, ο Γεώργιος, ο Ανδρόνικος, ο Θωμάς, η Θεοδώρα, η Ειρήνη και η Μαρία. Η Ειρήνη παντρεύτηκε τον Τζούρατζ Μπράνκοβιτς στις 26 Δεκεμβρίου 1414, και είχαν τουλάχιστον έξι παιδιά: 
τον Τοντόρ, τον Γκρίγκορ, τη Μάρα, τον Στέφαν, την Καταρίνα και τον Λάζαρ.

## Θρύλοι
Επειδή ήταν ξένη και στην αυλή της είχε και τα αδέλφια της, η λαϊκή παράδοση τής απέδωσε κακό χαρακτήρα. Θεωρείτο ότι ασκούσε μεγάλη επιρροή στον δεσπότη και οι άνθρωποι άρχισαν να την αντιπαθούν, λέγοντας ότι η κατασκευή του Σμεντέρεβο ήταν απλά ένα καπρίτσιο της. Στη λαϊκή ποίηση έχει ονομαστεί *prokleta Jerina* ("καταραμένη Ιρίνα"), αλλά τίποτε από αυτά δεν μπορεί να επιβεβαιωθεί από τις ιστορικές πηγές.

Το φρούριο του Μαγκλίτς, κοντά στο Κράλιεβο, στη Σερβία, είναι επίσης γνωστό ως το φρούριο της Ιρίνα. Κτίστηκε τον 13ο αιώνα, και σύμφωνα με τον θρύλο έριχνε τους εραστές της στο βαθύ πηγάδι εντός των τειχών. Το φρούριο του Ούζιτσε έχει μύθο παρόμοιο. Στην τοπική παράδοση περιγράφεται ως μία σκληρή βασίλισσα, που πέταξε τα παιδιά της από τον υψηλότερο πύργο σε σκοτεινό ποτάμι. 

Ο Βουκ Στεφάνοβιτς Κάρατζιτς κατέγραψε πολλά τραγούδια της Σερβίας, όπου αναφέρεται ως: «Đurđeva Jerina", "Dva Despotovića", "Ženidba Djurdja Smederevca", "Kad je Janko Vojvoda udarao Djurdja Δέσποτα buzdohanom", "Oblak Radosav» και "Starina Novak i Knez Bogosav ". Ο Σέρβος συγγραφέας Βιντάν Νίκολιτς έγραψε ένα μυθιστόρημα για τη ζωή της· σε ορισμένες παλαιότερες εκδόσεις του, αυτό το μυθιστόρημα είχε τον τίτλο "Η Σκιά του δεσπότη».

## Παραπομπές


## Αναφορές
*
*

Ειρηνη
Κατηγορία:Δεσποτάτο της Σερβίας
Κατηγορία:Λαϊκή παράδοση της Σερβίας
Κατηγορία:Δεσπότισσες της Σερβίας
Κατηγορία:Δυναστεία των Μπράνκοβιτς
Κατηγορία:Βυζαντινοί του 15ου αιώνα
Κιμ Γούντμπαμ

Η **Κιμ Γούντμπαμ** (Αγγλικά: Kim Woodburn) γεννήθηκε στις 25 Μαρτίου 1942 στο Πόρτσμουθ της κομητείας Χάμπσαϊρ της νότιας Αγγλίας στο Ηνωμένο Βασίλειο. Είναι παρουσιάστρια στην Βρετανική τηλεόραση και είναι γνωστή από τη παρουσίαση της εκπομπής Αστραφτερά σπίτια με την Άγκι ΜακΚένζι.

## Καριέρα στην τηλεόραση

Το 2002 το Channel 4 την προσέλαβε για την παρουσίαση της εκπομπής How Clean is Your House? (Αστραφτερά σπίτια), η οποία ξεκίνησε να προβάλεται τον Φεβρουάριο του 2003, και με αυτόν τον τρόπο η Γούντμπαμ έγινε η πιο ακριβοπληρωμένη υπάλληλος στο Channel 4. Επιπλέον η Γούντμπαμ έχει συμμετάσχει και στην Αμερικανική έκδοση της εκπομπής. Το 2006 έγραψε μια βιβλιογραφία στην οποία έλεγε για νεανικά της χρόνια και για το θάνατο του μωρού της. Το 2008 ήταν ο όγδοος και τελευταίος κύκλος της εκπομπής Αστραφτερά σπίτια.

Το 2009 η Γούντμπαμ ανακοίνωσε ότι δεν θα συμμετέχει σε άλλο κύκλο της εκπομπής Αστραφτερά σπίτια και έτσι το Channel 4 σταμάτησε την προβολή της εκπομπή.

Το Δεκέμβριο 2009 η Γούντμπαμ συμμετείχε στο ριάλιτι σόου *I'm a Celebrity…Get Me out of Here!*.
Το 2010 εμφανίστηκε στην εκπομπή *Come Dine With Me* του Channel 4 ως καλεσμένη μαζί με τους Claire Sweeney, Darren Day και Tom O'Connor.

Το 2011 συμμετείχε στην εκπομπή *Big Brother* ως κριτής σε ένα παιχνίδι με ψώνια.
Το 2012 η Γούντμπαμ συμμετείχε στην εκπομπή Hotel GB του Channel 4.

## Βιβλιογραφία

* How Clean Is Your House?(Αστραφτερά σπίτια) (2003) με την Άγκι ΜακΚένζι.
* Too Posh to Wash: The Complete Guide to Cleaning Up Your Life(2004)  με την Άγκι ΜακΚένζι.
* The Cleaning Bible: Kim & Aggie's Complete Guide to Modern Household Management (2006) με την Άγκι ΜακΚένζι.
* Unbeaten: The Story of My Brutal Childhood (2006)

## Παραπομπές


Κατηγορία:Βρετανοί τηλεπαρουσιαστές
Νίκος Μαρινάκης

Ο **Νίκος Μαρινάκης** (γενν. Ηράκλειο Κρήτης, 12 Σεπτεμβρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός αμυντικός για τον ΟΦΗ. Είναι ανιψιός του παλιού παίκτη του ΟΦΗ και της Σεβίλλης, Πέτρου Μαρινάκη.

## Σταδιοδρομία
### Σε συλλογικό επίπεδο
Ο Μαρινάκης αποτελεί ποδοσφαιρικό «προϊόν» των ακαδημιών του Παναθηναϊκού. Προωθήθηκε στην πρώτη ομάδα του συλλόγου στις 28 Ιουνίου 2012, υπογράφοντας συμβόλαιο συνεργασίας έως το 2015, ενώ τον Αύγουστο του 2014 το ανανέωσε έως το 2016 και στη συνέχεια παραχωρήθηκε δανεικός για έναν χρόνο στη Νίκη Βόλου, όμως τον Ιανουάριο του 2015 επέστρεψε στους "πράσινους". Τον Ιούνιο του 2017 αποχώρησε ως ελεύθερος, για να συνεχίσει την καριέρα του στον Παναιτωλικό, με τον οποίο υπέγραψε τριετές συμβόλαιο συνεργασίας.

### Στις εθνικές ομάδες
Έχει διατελέσει διεθνής με τις μικρότερες εθνικές ομάδες (Παίδων, Νέων και Ελπίδων).

## Τίτλοι-διακρίσεις
**[[Παναθηναϊκός (ποδόσφαιρο)|Παναθηναϊκός]]**
* Κυπελλούχος Ελλάδας την περίοδο 2013-2014

## Παραπομπές


## Εξωτερικοί σύνδεσμοι
* Το προφίλ του Νίκου Μαρινάκη στο transfermarkt.co.uk
* Η καριέρα του Νίκου Μαρινάκη στο soccerway.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΟΦΗ
Λιάνα Μιχαήλ

Η **Λιάνα Μιχαήλ-Γλίτσου** (στην κινηματογράφο εμφανίστηκε απλά ως Λιάνα Μιχαήλ, Πειραιάς 1924) ήταν Ελληνίδα ηθοποιός και φιλόλογος.

## Βιογραφία
Σε παιδική ηλικία εμφανίστηκε σε επιθεωρήσεις των θεατρικών επιχειρήσεων του πατέρα της. Σπούδασε στη Δραματική Σχολή Κωστή Μπαστιά καθώς και στη Φιλοσοφική Σχολή και Ιατρική Σχολή του Πανεπιστημίου Αθηνών. Συγκρότησε θιάσους και πραγματοποίησε περιοδείες σε όλη την Ελλάδα, ενώ ρόλους ενσάρκωσε και στον κινηματογράφο.

Τα τελευταία χρόνια της ζωής της τα πέρασε στην ιδιαίτερη πατρίδα της τα Ψαρά, ενώ πέθανε σε νοσοκομείο στη Γερμανία. Με τη διαθήκη της άφησε όλοι της την περιουσία στον Δήμο Ψαρών με μοναδικό όρο να συντηρείται η εκκλησία των Αγίων Σπυρίδωνα και Ταξιάρχη που βρίσκεται πλησίον της οικίας της. Δυστυχώς ο Δήμος Ψαρών και ο Ε.Ο.Τ. γκρέμισαν την οικία της για να χτιστεί στη θέση του ξενοδοχείο στις αρχές του 1980.

## Φιλμογραφία

## Παραπομπές


Κατηγορία:Ηθοποιοί-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 09/2013
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Θωμάς Καντακουζηνός

Ο **Θωμάς Καντακουζηνός** (*[[σερβικά]]: Томом Кантакузином ή Тома Кантакузин*), ( ; - Αδριανούπολη, 25 Ιουνίου 1463), ήταν Βυζαντινός πρίγκιπας και Δεσπότης της Σερβίας για λίγες εβδομάδες το 1439 σαν αντιβασιλέας.

Ήταν γιος του Θεοδώρου Καντακουζηνού και της Έλενας, Σέρβας πριγκίπισσας. Αδέλφια του ήταν ο Δημήτριος, ο Μανουήλ, ο Γεώργιος, ο Ανδρόνικος, η Ειρήνη, η Θεοδώρα και η Μαρία. Η αδελφή του Ειρήνη το 1414 παντρεύτηκε τον δεσπότη της Σερβίας Τζούρατζ Μπράνκοβιτς και ο Θωμάς βρέθηκε στη Σερβία αναλαμβάνοντας σημαντικές πολιτικές θέσεις. 

Ήταν στη διπλωματική υπηρεσία του δεσπότη από το 1433 έως το 1456. Το 1429 ήταν επικεφαλής των εργασιών κατασκευής της νέας πρωτεύουσας του Σμεντέρεβο, αναφέρεται ότι για την κατασκευή του έφερε πολλούς έλληνες τεχνίτες Το 1438 οι Οθωμανοί εισέβαλαν στη Σερβία, ο Θωμάς ήταν από τους υπερασπιστές της τρίμηνης πολιορκίας του Σμεντέρεβο. 

Το 1459 βρισκόταν σε Οθωμανικά εδάφη και τύχαινε την προστασίας του Σουλτάνου. Συμμετείχε στη μετακομιδή των λειψάνων του Αγίου Ιωάννη της Ρίλας από τη βουλγαρική πόλη Τάρνοβο και το μοναστήρι της Ρίλας στο Άγιο Όρος. 

## Παραπομπές

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Θωμας
Κατηγορία:Σέρβοι διπλωμάτες
Κατηγορία:Βυζαντινοί του 15ου αιώνα
2956 Γιέομανς

Ο **Γιέομανς (Yeomans)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του συμπατριώτη του αστρονόμου Ντόναλντ Γιέομανς (*Donald K. Yeomans*), ειδικού στην ουράνια μηχανική.

## Φυσικά χαρακτηριστικά
Ο φασματικός τύπος του Γιέομανς είναι **Sr**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιεομανς
Μιχαήλ Αντζέλοβιτς

Ο **Μιχάιλο Αντζέλοβιτς ** (*[[σερβικά]]: Михаило Анђеловић*) ήταν εξέχων ευγενής και αντιβασιλέας του Δεσποτάτου της Σερβίας για λίγες εβδομάδες το 1458.

Μετά την οθωμανική κατάκτηση της Θεσσαλίας το 1394 η οικογένεια των Αγγέλων Φιλανθρωπηνών που την κυβερνούσε κατέφυγε στη Σερβία. Ο Μιχάιλο ήταν εγγονός του Αλεξίου ή του Μανουήλ, άγνωστο που γεννήθηκε, και υπηρέτησε ως υπάλληλος των δεσποτών Τζούρατζ Μπράνκοβιτς και του Λάζαρ Μπράνκοβιτς.

Αδελφός του ήταν ο Μαχμούτ που με το παιδομάζωμα εντάχθηκε στους γενίτσαρους, έγινε μουσουλμάνος κι ανέβηκε στις υψηλότερες βαθμίδες της Οθωμανικής Αυτοκρατορίας, έγινε Μπεηλέρμπεης (γενικός κυβερνήτης) της Ρούμελης το 1451 και Μεγάλος Βεζύρης το 1455. Έτσι στο πλαίσιο των διαπραγματεύσεων μεταξύ Σέρβων και Οθωμαναώντο 1457 οι δύο πλευρές εκπροσωπήθηκαν από τους αδελφούς Μιχαήλ και Μαχμούτ.

Επειδή ο Λάζαρ Μπράνκοβιτς δεν είχε γιους, μετά τον θάνατό του δημιουργήθηκε μία τριμελής αντιβασιλεία, και το ένα μέλος της ήταν ο Μιχάιλο. Ο Μιχάιλο περίμενε να πάρει το χρίσμα του Δεσπότη και να κυβερνήση μόνος τη Σερβία, αλλά φυλακίστηκε τον Μάρτιο του 1458 και έχασε το δικαίωμα.

## Πηγές
* Hearts grown brutal: sagas of Sarajevo
* The Serbs
* Danube stream

Κατηγορία:Δεσποτάτο της Σερβίας
Μιχαηλ
Κατηγορία:Σέρβοι διπλωμάτες
Κατηγορία:Σέρβοι ελληνικής καταγωγής
Μιχαηλο
Κατηγορία:Αντιβασιλείς
Μαχμούτ Πασάς Αντζέλοβιτς

Ο **Βελί Μαχμούτ Πασάς Αντζέλοβιτς** (*[[σερβικά]]: Махмуд-паша Анђеловић, [[τουρκικά]] : Veli Mahmud Paşa*) (1420–1474), ήταν μεγάλος βεζίρης της Οθωμανικής Αυτοκρατορίας την περίοδο 1456-1466 και ξανά το 1472-1474, ο πρώτος σε αυτό το αξίωμα που προερχόταν από τον θεσμό του παιδομαζώματος (devşirme). Έγραψε στα περσικά και την τουρκική γλώσσα ποιήματα με το ψευδώνυμο "Adni".

Ήταν μέλος της βυζαντινής οικογένειας των Αγγέλων και ανατράφηκε χριστιανός, αλλά αργότερα απήχθη ως παιδί από τον Σουλτάνο, με το παιδομάζωμα κι έγινε μουσουλμάνος. Ήταν ικανός στρατιώτης και παντρεμένος με την κόρη του σουλτάνου Μωάμεθ Β΄. Διακρίθηκε στην πολιορκία του Βελιγραδίου το 1456 και πήρε τη θέση του Μεγάλου Βεζύρη ως ανταμοιβή διαδεχόμενος τον Ζαγανό Πασά.

## Βιογραφία

Μετά την οθωμανική κατάκτηση της Θεσσαλίας το 1394 ο κλάδος των Αγγέλων που κυβερνούσε εκεί κατέφυγε στη Σερβία. Γεννήθηκε το 1420, στο χωριό Νόβο Μπρντο στο Δεσποτάτο της Σερβίας, αδελφός του ήταν ο Μιχαήλ. Απήχθη το 1427, κατά τη διάρκεια μιας οθωμανικής εισβολής στη Σερβία από τους Οθωμανούς και στάλθηκε μαζί με δύο άλλα αγόρια στην Αδριανούπολη. Σύμφωνα με τον Λαόνικο Χαλκοκονδύλη απήχθη από τους ιππείς του σουλτάνου Μουράτ Β΄ ενώ ταξίδευε με τη μητέρα του από το Νόβο Μπρντο στο Σμεντέρεβο. Η μητέρα του μεταφέρθηκε και αυτή στην Κωνσταντινούπολη παραμένοντας χριστιανή υπό την προστασία του Σουλτάνου, ο οποίος της έδωσε και κάποιο κτήμα.

Το 1458, ο Σέρβος δεσπότης Λάζαρ Μπράνκοβιτς πέθανε, ο αδελφός του Μαχμούτ Μιχαήλ έγινε μέλος μιας συλλογικής αντιβασιλείας που κρατούσαν την εξουσία στο δεσποτάτο αλλά σύντομα καθαιρέθηκε. Σε αντίδραση ο Μαχμούτ επιτέθηκε και κατέλαβε το φρούριο του Σμεντέρεβο και μερικά φρούρια στην περιοχή του. Απειλούμενος από μια ενδεχόμενη ουγγρική παρέμβαση αναγκάστηκε να αποσυρθεί νότια και να ενώσει τις δυνάμεις του με αυτές του σουλτάνου Μωάμεθ Β΄ στα Σκόπια. Το 1461 συνόδευσε τον Μεχμέτ στην εκστρατεία του εναντίον της Αυτοκρατορίας της Τραπεζούντας, το τελευταίο εναπομέναν κομμάτι της Βυζαντινής Αυτοκρατορίας. Ο Μαχμούτ διαπραγματεύτηκε την παράδοση της πόλης της Τραπεζούντας με τον Γεώργιο Αμιρούτζη που ήταν ξάδελφος του.

Το 1463 ο Μαχμούτ οδήγησε τον Οθωμανικό στρατό στην εισβολή και την κατάκτηση του υποτελούς Βασιλείου της Βοσνίας, επίσης συνέλαβε τον Βόσνιο βασιλιά Στέφαν Τομάσεβιτς. Συνόδευσε τον Μωάμεθ Β΄ στην επιθεση του στη σημερινή Αλβανία το καλοκαίρι του 1467 εναντίον του Σκεντέρμπεη. Ο Σκεντέρμπεης υποχώρησε στα βουνά και ο Μαχμούτ τον καταδίωξε αλλά απέτυχε να τον εντοπίσει.

Ο Μαχμούτ παύθηκε από τη θέση του το 1468, λόγω μηχανορραφίας του διαδόχου του Ρουμ Μεχμέτ Πασά, υποτίθεται λόγω παρατυπιών σχετικά με την επανεγκατάσταση των Καραμανιδών στην Κωνσταντινούπολη μετά την κατάκτηση του Καραμάν το ίδιο έτος. Αποκαταστάθηκε το 1472 αλλά οι σχέσεις του με τον σουλτάνο ήταν πλέον τεταμένες. Απολύθηκε και εκτελέστηκε το 1474.

## Παραπομπές


## Πηγές
*
* 

Μαχμουτ Πασα
Κατηγορία:Μεγάλοι Βεζίρηδες
Κατηγορία:Σέρβοι ελληνικής καταγωγής
Κατηγορία:Σέρβοι του Κοσσυφοπεδίου
Στούντιο Φούσκοι

Το **Στούντιο Φούσκοι** ήταν τηλεπαιχνίδι για παιδιά, το οποίο παρουσίαζε ο Φαίδων Σοφιανός μαζί με την αδερφή του Ήβη, τη μητέρα του Μπριγκίτε και τη Ρένα Καζάκου. Αυτά τα τρία πρόσωπα ήταν οι **Φούσκοι**.
## Σύντομο ιστορικό σημείωμα
Αυτό το παιδικό τηλεπαιχνίδι μεταδόθηκε από την ΕΡΤ την περίοδο 1982-1985. Η 1η εκπομπή μεταδόθηκε τη Δευτέρα 4 Οκτωβρίου 1982 και η τελευταία τη Δευτέρα 8 Ιουλίου 1985. Τα παιδιά που έπαιρναν μέρος σε κάθε εκπομπή, συμμετείχαν σε διάφορες δοκομασίες μαζι με τους Φούσκους και ο νικητής της κάθε μιας από αυτές τις δοκιμασίες, οι οποίες ήταν 
διαφορετικές σε κάθε εκπομπή, κερδιζε ένα δώρο. Η διεύθυνση στην οποία τα παιδιά που ήθελαν αν πάρουν μέρος στο τηλεπαιχνίδι έστελναν γράμματα για να δηλώσουν συμμετοχή, ήταν Αργαίου 3 ταχυδρομικός κώδικας 17123 Νέα Σμύρνη.
Κατηγορία:Ελληνικά τηλεπαιχνίδια
Ρικ Κράις

Ο **Ρικ Κράις** (ολλανδικά: Rick Kruys) είναι Ολλανδός πρώην ποδοσφαιριστής, γεννημένος στις 9 Μαΐου 1985 στην Ουτρέχτη της Ολλανδίας.

## Σταδιοδρομία
### Ουτρέχτη και Μάλμε
Ο Κράις ξεκίνησε την επαγγελματική του καριέρα από την Ουτρέχτη το 2003. Αγωνίστηκε στον σύλλογο της πόλης όπου γεννήθηκε για 5 χρόνια, έπαιξε σε 103 αγώνες και πέτυχε 3 γκολ

Το 2008 ο Κράις πήρε μεταγραφή στην Μάλμε . Την πρώτη σεζόν αγωνίστηκε μόνο σε 4 ματς, λόγω ενός τραυματισμού. Το 2009 έπαιξε σε 13 αγώνες, αλλά ξανατραυματίστηκε. Το 2010 αγωνίστηκε πάλι σε 4 αγωνιστικές αφού για άλλη μια φορά είχε πολλά προβλήματα με τραυματισμούς. Δεν πέτυχε κανένα γκολ στις 21 εμφανίσεις που πραγματοποίησε.

### Φόλενταμ και Εξέλσιορ
Ο Κράις πήγε σαν δανεικός στη Φόλενταμ αρχικά για 1 χρόνο . Όταν η σύμβαση έληξε, ο Κράις δεν ήταν στα πλάνα του προπονητή της Μόλμε, οπότε ξαναδόθηκε σαν δανεικός πάλι στη Φόλενταμ μέχρι τον Ιούνιο του 2012 . Συνολικά αγωνίστηκε σε 37 ματς και σκόραρε 4 γκολ.

Στις 13 Ιουλίου 2012 υπέγραψε 2ετές συμβόλαιο με την Εξέλσιορ.

## Εθνική Ομάδα U21
Ο Κράις έχει εκπροσωπήσει την Εθνική Ολλανδίας U21 16 φορές, ενώ έχει σκοράρει 1 γκολ.

## Παραπομπές


## Εξωτερικοί σύνδεσμοι
* Ο Κράις στην επίσημη ιστοσελίδα της Εξέλσιορ (Ολλανδικά)

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Μάλμε ΦΦ
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Φόλενταμ
Νότια Σερβία (επαρχία)

thumb|right|240px|Οι επαρχίες του Βασιλείου των Σέρβων, Κροατών και Σλοβένων. (Με ανοιχτό πράσινο χρώμα η επαρχία της Νότιας Σερβίας)
thumb|right|240px|Τα Βαλκάνια μετά τους Βαλκανικούς Πολέμους του 1912-13.
Η **Νότια Σερβία** (κυριλλικά: Јужна Србија / Γιούζνα Σρμπιγια) ήταν επίσημα μία επαρχία του Βασιλείου των Σέρβων, Κροατών και Σλοβένων από το 1919 έως το 1922. Η Νότια Σερβία συμπεριελάμβανε τα εδάφη του Βασιλείου της Σερβίας που αποκτήθηκαν από την Οθωμανική Αυτοκρατορία κατά τους Βαλκανικούς Πολέμους του 1912-13 και αντιστοιχούν σήμερα στα εδάφη ολόκληρης της Βόρειας Μακεδονίας και στο δυτικό τμήμα του Κοσσυφοπεδίου.

Μετά την μετονομασία του Βασιλείου των Σέρβων, Κροατών και Σλοβένων σε Βασίλειο της Γιουγκοσλαβίας και την αλλαγή της διοικητικής δομής της χώρας το μεγαλύτερο μέρος της επαρχίας της Νότιας Σερβίας αποτέλεσε, από το 1929 έως και την κατάρρευση του Βασιλείου, την επαρχία της Βαρντάσκα Μπανόβινα με πρωτεύουσα τα Σκόπια.

Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία της Βόρειας Μακεδονίας
Επαρχια Νοτια Σερβια
Λάζαρ Μπράνκοβιτς

Ο **Λάζαρ (Λάζαρος) Μπράνκοβιτς** (· 1421 – 20 Ιανουαρίου 1458) από τον Οίκο Μπράνκοβιτς ήταν δεσπότης της Σερβίας την περίοδο 1456-1458. Ήταν ο τρίτος γιος του Τζούρατζ Μπράνκοβιτς και της Ειρήνης Καντακουζηνής. Τον διαδέχθηκε ο πρεσβύτερος αδελφός του δεσπότης Στέφαν Μπράνκοβιτς.

## Βιογραφία
Τόσο τα μεγαλύτερα αδέλφια του ο Γκριγκόρ αλλά και ο Στέφαν, τυφλώθηκαν από τους Οθωμανούς του Μουράτ Β΄ το 1441. Ο Λάζαρ προφανώς έγινε ο διάδοχος του πατέρα τους ως ο μόνος γιος που δεν είχε πρόβλημα υγείας. Όταν ο Τζούρατζ πέθανε στις 24 Δεκεμβρίου το 1456 ο Λάζαρ τον διαδέχθηκε. Είχε σύντομη βασιλεία του που σε αυτή περιλαμβάνονται κυρίως ενδοοικογενειακές διαφορές με τη μητέρα και τα αδέλφια του. Το 1457 ο Λάζαρ έδωσε όρκο υποταγής στον Μεχμέτ Β΄ , γιος και διάδοχος του Μουράτ Β΄. Θεωρείται ότι πρόκειται για μια προσπάθεια να αποτρέψει την εισβολή των Οθωμανών. Επίσης διόρισε τον Μιχαήλ Αγγελόβιτς, από τον Οίκο των Αγγέλων, επίσημα επικεφαλής του. αυτή η απόφαση έκανε τον Μιχαήλ επικεφαλής του συμβουλίου αντιβασιλείας μετά το θάνατο του άρχοντα του.

Ο Λάζαρ πέθανε στις 20 Ιανουαρίου 1458, ο Γεώργιος Σφραντζής καταγράφει την ημερομηνία αλλά όχι την αιτία.

## Οικογένεια
Ο Λάζαρ σε χειρόγραφο που βρίσκεται στη Βιβλιοθήκη του Βατικανού αναφέρεται σαν "Dell'Imperadori Constantinopolitani". Το έγγραφο είναι επίσης γνωστό ως "χειρόγραφο Μασαρέλι" επειδή βρέθηκε στα έγραφα του Άντζελο Μασαρέλι (1510-1566). Ο Μασαρέλι είναι περισσότερο γνωστός ως γενικός γραμματέας του Συμβουλίου της Τρεντ , ο οποίος κατέγραφε τις αποφάσεις του συμβούλιου.

Το χειρόγραφο Μασαρέλι τον ονομάζει ως γιο του Τζούρατζ Μπράνκοβιτς και της Ειρήνης Καντακουζηνής. Το βιβλίο "The Byzantine Lady: Ten Portraits 1250-1500" (1994) από τον DM Nicol αμφισβητούν την μητρότητα του, γεγονός που υποδηλώνει 'οτι ο Τζούρατζ τον είχε πριν από τον γάμο του με την Ειρήνη από άλλη γυναίκα. Ωστόσο στην θεωρία του δεν παρουσίασε πηγές και παρέλειψε να λάβει υπόψη το γεγονός ότι ο πατέρας της Ειρήνης γεννήθηκε μεταξύ του 1395 και 1417. Θα ήταν απίθανο να είναι παππούς από το 1410.

Στις 11 Σεπτεμβρίου 1429 ο Τζούρατζ κάνει μια δωρεά για την Ιερά Μονή Εσφιγμένου στο Άγιο όρος. Το έγγραφο κατονομάζει τη σύζυγό του Ειρήνη και τα πέντε παιδιά. Το χειρόγραφο Μασαρέλι κατονομάζει επίσης τα ίδια πέντε παιδιά του Τζούρατζ και της Ειρήνης. Άλλα γενεαλογίες αναφέρουν ένα έκτο παιδί τον Τοντόρ Μπράνκοβιτς. Θα μπορούσε να είναι ένα παιδί που πέθανε νέος και επομένως δεν αναφέρεται με τα αδέλφια του.

Το 1446 ο Λάζαρ παντρεύτηκε την Ελένη Παλαιολογίνα Μπράνκοβιτς του Μωρέως . Ήταν κόρη του Θωμά Παλαιολόγου δεσπότη του Μωρέως και της Αικατερίνης Ζαχαρία Πριγκίπισσα της Αχαΐας. Μαζί απέκτησαν τρεις κόρες:
* (Έλενα) Μαρία , σύζυγος του βασιλιά Στέφαν Τομάσεβιτς βασιλιά της Βοσνίας.
* Μίλιτσα, σύζυγος του Λεονάρδου Τόκκου, κυβερνήτη της Ηπείρου.
* Γιέρινα/Ειρήνη, σύζυγος του Ιωάννη Καστριώτη Β΄ (γιου του Σκεντέρμπεη και της Ανδρονίκης Αριανίτη).

## Παραπομπές


## Πηγές
*
*
*

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Λαζαρ
Recherche

Η εφημερίδα ***Recherche***, δηλαδή στην ελληνική γλώσσα "έρευνα", ήταν γαλλική εφημερίδα με τόπο έκδοσης τα Χανιά. Η εφημερίδα πρωτοεκδόθηκε το 1898, ενώ το 1937, διευθυντής του εντύπου της ήταν ο Αντώνιος Μπορτόλης και εκδότης ο Ιωάννης Μπορτόλης. Υπήρξε όργανο του Λαϊκού Κόμματος για την περιοχή των Χανίων.

## Παραπομπές


Κατηγορία:Εφημερίδες με τόπο έκδοσης την Ελλάδα στη γαλλική γλώσσα
Κατηγορία:Εφημερίδες με τόπο έκδοσης τα Χανιά
Κατηγορία:Λαϊκό Κόμμα (Ελλάδα)
Κατηγορία:Ιστορικές ελληνικές εφημερίδες
Σπούτνικ 9

Το **Σπούτνικ 9**, γνωστό και σαν *Korabl-Sputnik 4*, είναι το τέταρτο διαστημόπλοιο Βοστόκ. Κύριος σκοπός της αποστολής, όπως και των άλλων σκαφών Βοστόκ που εκτοξεύθηκαν πριν από αυτή, ήταν ο έλεγχος των διαφόρων συστημάτων και παραμέτρων προκειμένου να καταστεί εφικτή η αποστολή ανθρώπου στο διάστημα. Την πρωτιά αυτή κατέκτησε μερικούς μήνες μετά την εκτόξευση του Σπούτνικ 9 ο κοσμοναύτης Γιούρι Γκαγκάριν.
## Αποστολή
Το διαστημόπλοιο εκτοξεύθηκε από το κοσμοδρόμιο του Μπαϊκονούρ στις 9 Μαρτίου 1961. Στην κάψουλα επέβαιναν ένας σκύλος, ονόματι Chernushka και μια κούκλα που προσομοίωνε τον κοσμοναύτη. Μετά από μία μόλις τροχιά, η κάψουλα επέστρεψε με επιτυχία στη Γη.
## Παραπομπές


Κατηγορία:Πρόγραμμα Βοστόκ
Κατηγορία:Διαστημικές αποστολές το 1961
Stray Heart

To **«Stray Heart»** είναι τραγούδι της αμερικάνικης πανκ ροκ μπάντας Green Day. Το τραγούδι εμπεριέχεται στο δέκατο άλμπουμ της μπάντας, ¡Dos!. Κυκλοφόρησε στις 15 Οκτωβρίου 2012 σε Ευρώπη και Αυστραλία ως. Είναι το μόνο single που βγήκε από αυτό το άλμπουμ.

Το single ανακηρύχθηκε χρυσό από την ομοσπονδία της ιταλικής μουσικής βιομηχανίας για πωλήσεις παραπάνω από 15.000 ψηφιακών αντιτύπων.

Το βίντεο κλιπ σκηνοθετήθηκε από τον RoboSchobo.

Αρχικά το "Stray Heart" είχε γραφεί για τη φανταστική μπάντα που δημιούργησαν τα μέλη των Green Day, Foxboro Hot Tubs.

## Promo CD

1. **Stray Heart** - 3:44

## Θέσεις στα τσάρτς

## Παραπομπές


Κατηγορία:Δισκογραφία των Green Day
Κατηγορία:Τραγούδια του 2012
Κατηγορία:Singles του 2012
Κατηγορία:Singles της Warner Bros. Records
Κατηγορία:Singles της Reprise Records
Γκρίγκορ Μπράνκοβιτς

Ο **Γκριγκόρ (Γρηγόριος) Μπράνκοβιτς** (*[[σερβικά]] : Гргур Бранковић*) (1416 - 16 Οκτωβρίου 1459) από τον Οίκο Μπράνκοβιτς ήταν ηγεμόνας, δεσπότης της Σερβίας το 1439 για λίγες εβδομάδες σαν μέλος της τριμελής αντιβασιλείας, που κυβέρνησε τη Σερβία.

## Βιογραφία
Ήταν ο μεγαλύτερος γιος του Τζούρατζ Μπράνκοβιτς και της Ειρήνης Καντακουζηνής· γεννήθηκε το 1416 ή το 1417. Καθώς ο μεγαλύτερος αδελφός του Τοντόρ πέθανε το 1428, ορίστηκε αυτός διάδοχος τού πατέρα του. 

Μετά την ανάληψη της εξουσίας από τον πατέρα του, το δεσποτάτο ήταν υποτελές της Οθωμανικής αυτοκρατορίας και ήταν υποχρεωμένο να παρέχει τον στρατό του, όπου ο Σουλτάνος το έκρινε. Έτσι ο Λαζάρ πήρε μέρος σε μάχες, όπως στην άλωση της Θεσσαλονίκης το 1430. Το 1439 οι Οθωμανοί πολιόρκησαν το Σμεντέρεβο, όπου αρχηγοί των αμυνομένων ήταν ο Λαζάρ με τον θείο του Θωμά Καντακουζηνό. Μετά από τρεις μήνες πολιορκίας, και λόγω του λιμού στους αμυνομένους, το φρούριο παραδόθηκε στους Οθωμανούς. Ο ίδιος και ο αδελφός του Στεφάν αιχμαλωτίστηκαν και μεταφέρθηκαν στην πόλη Τοκάτ, όπου τυφλώθηκαν με εντολή του σουλτάνου. 

Πέθανε στο Άγιο όρος, στην Μονή Εσφιγμένου στις 16 Οκτωβρίου 1459.

## Οικογένεια
Γιος του ήταν ο:
* Βουκ Γκργκούρεβιτς π.1440-1485, τιτουλάριος δεσπότης της Σερβίας.

## Πηγές
* 

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Γκριγκορ
Απαρτχάιντ έργου

Το **απαρτχάιντ έργου** ή **εργοαπαρτχάιντ** ή **εργοδιάκριση** ή **διάκριση έργου **στην Εργοθεραπεία είναι ο όρος που υποδηλώνει ότι διαφορετικά άτομα, ομάδες και κοινότητες μπορεί να στερηθούν ουσιώδους και σκόπιμης δραστηριότητας μέσω του διαχωρισμού τους λόγω κοινωνικών, πολιτικών, οικονομικών παραγόντων και για λόγους κοινωνικής θέσης.

Το απαρτχάιντ έργου μπορεί να εμφανιστεί λόγω φυλής, αναπηρίας, ηλικίας, φύλου, σεξουαλικότητας, θρησκευτικών προτιμήσεων, πολιτικών απόψεων και πεποιθήσεων. Ένα περιβάλλον υπό καθεστώς πολέμου μπορεί επίσης να συμβάλει στο απαρτχάιντ έργου, στο οποίο οι περιορισμοί του πολέμου εμποδίζουν τους ανθρώπους που ζουν στο επίκεντρο των πολεμικών γεγονότων από την πρόσβαση στα παλιά τους έργα. Οι Εργοθεραπευτές αναγνωρίζουν ότι πολλοί άνθρωποι οι οποίοι αντιμετωπίζουν απαρτχάιντ έργου δεν έχουν τη δυνατότητα να επιλέγουν ελεύθερα τα έργα τους και ως εκ τούτου βρίσκονται σε μειονεκτική θέση. Η υγεία και η ευημερία των εν λόγω ατόμων, ομάδων και κοινοτήτων τίθενται σε κίνδυνο λόγω της στέρησης νόημα ουσιωδών και σκόπιμων δραστηριοτήτων.

Υπό το φως της καθημερινής ύπαρξης, κάθε άνθρωπος θα πρέπει να είναι ισότιμος με τους άλλους, ασχέτως της οικονομικής και πολιτικής κατάστασής του, της κατάστασης της υγείας του ή της κοινωνικής του θέσης. Το εργοαπαρτχάιντ εκθέτει την πραγματικότητα που βιώνουν ορισμένοι άνθρωποι οι οποίοι μπορεί να είναι σε επίπεδο έργου  πιο ίσα (occupationally more equal) από άλλους. 

## Ομάδες που ενδέχεται να αντιμετωπίσουν διάκριση έργου
* Άστεγοι ενήλικες
* Λεσβιακά, Ομοφυλόφιλα, Αμφισεξουαλικά και Τρανσεξουαλικά άτομα
* Πρόσφυγες και αιτούντες άσυλο
* Θρησκευτικές ομάδες
* Τα παιδιά του δρόμου
* Επιζώντες ενδοοικογενειακής βίας
* Γυναίκες
* Άνθρωποι που έχουν φυλακιστεί
* Οι φτωχοί-εργαζόμενοι
* Υποαπασχολούμενοι (αγγλιστί freeters)

## References


Κατηγορία:Εργοθεραπεία
Κατηγορία:Κοινωνική ανισότητα
Προσαρμοστικός εξοπλισμός

**Προσαρμοστικός εξοπλισμός** είναι οι συσκευές που χρησιμοποιούνται για να βοηθήσουν στην ολοκλήρωση των δραστηριοτήτων καθημερινής ζωής.
Η ένδυση, η περιποίηση εαυτού, το λούσιμο, η χρήση της τουαλέτας και η σίτιση είναι δραστηριότητες αυτοφροντίδας που περιλαμβάνονται μεταξύ άλλων στο φάσμα των Δραστηριοτήτων Καθημερινής Ζωής (ΔΚΖ).

Η Jennifer McLaughlin Maly, P.T./D.P.T., στο άρθρο της στο περιοδικό *Exceptional Parent* δίνει έναν πληρέστερο ορισμό του προσαρμοστικού εξοπλισμού: «Συνήθως, ένα κομμάτι του προσαρμοστικού εξοπλισμού χρησιμοποιείται για να αυξήσει τη λειτουργικότητα ενός παιδιού. Παραδείγματα προσαρμοστικού εξοπλισμού ή υποστηρικτικής τεχνολογίας είναι τα αμαξίδια, οι ράμπες με ανελκυστήρες για ΑμεΑ, οι ορθοστάτες, μπάρες εκπαίδευσης βάδισης, βοηθητικές συσκευές επικοινωνίας, καρέκλες μπάνιο και αντικείμενα ψυχαγωγίας όπως οι τραμπάλες ή τα τρίκυκλα.».

Μια αναπτυσσόμενη αγορά για τον προσαρμοστικό εξοπλισμού είναι στη χρήση των συσκευών κινητικότητας. Στην περίπτωση αυτή, προσαρμοστικός εξοπλισμός, γνωστός και ως υποστηρικτική τεχνολογία, μπορεί να βοηθήσει ένα άτομο με αναπηρία να οδηγήσει ένα όχημα που σε διαφορετική περίπτωση δεν θα ήταν σε θέση να χειριστεί.

## Δείτε επίσης
* Εργοθεραπεία
* Εργοθεραπευτής

## Βιβλιογραφία


Κατηγορία:Εργοθεραπεία
CH4O2

Ο μοριακός τύπος **CH<sub>4</sub>O<sub>2</sub>** (με μοριακή μάζα 48,04 amu), που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα δύο (2) ισομερή:
# Μεθυλυδροϋπεροξείδιο ή **μεθυλοδιοξειδάνιο**, ένα οργανικό υπεροξείδιο, με ημισυντακτικό τύπο **CH<sub>3</sub>O<sub>2</sub>H**.
# Μεθανοδιόλη, η ενυδατωμένη μορφή της μεθανάλης, με ημισυντακτικό τύπο **CH<sub>2</sub>(OH)<sub>2</sub>**.

Κατηγορία:Αποσαφηνίσεις χημικών τύπων
Κατηγορία:C1
Επιστήμη Έργου

Η **Επιστήμη Έργου** είναι ένα διεπιστημονικό πεδίο των κοινωνικών και συμπεριφορικών επιστημών αφιερωμένο στη μελέτη του ανθρώπου ως «ον έργου» (occupational being). Όπως χρησιμοποιείται εδώ, ο όρος «έργο» αναφέρεται στις στόχο-κατευθυνόμενες δραστηριότητες οι οποίες χαρακτηρίζουν την καθημερινή ζωή του ανθρώπου καθώς και στα χαρακτηριστικά και στα πρότυπα της σκόπιμης δραστηριότητας που λαμβάνουν χώρα κατά την διάρκεια της ζωής, καθώς αυτές επηρεάζουν την υγεία και την ευημερία. 

## Ιστορία
Η Επιστήμη Έργου εξελίχθηκε ως αόριστα οργανωμένη προσπάθεια από πολλούς μελετητές σε διάφορους κλάδους για να κατανοήσουν την αξιοποίηση του χρόνου του ανθρώπου. Πήρε το όνομά της και της δόθηκε περαιτέρω ώθηση το 1989 από μια ομάδα της σχολής του Πανεπιστημίου της Νότιας Καλιφόρνιας με επικεφαλής την Elizabeth Yerxa, η οποία είχε επηρεαστεί από το έργο των μεταπτυχιακών φοιτητών υπό την επίβλεψη της Mary Reilly.

## Ακαδημαϊκή εφαρμογή
Στις μέρες μας, πλέον, η Επιστήμη Έργου περιλαμβάνει ακαδημαϊκά προγράμματα πανεπιστημιακής βάσης που οδηγούν σε προπτυχιακούς και πτυχιακούς τίτλους σε αυτόν τον τομέα. Οι επιστημονικοί κλάδοι εντός των οποίων μπορούν να βρεθούν οι επιστήμονες έργου περιλαμβάνουν την εργοθεραπεία, την αρχιτεκτονική, τη μηχανική, την εκπαίδευση, το μάρκετινγκ, την ψυχολογία, την κοινωνιολογία, την ανθρωπολογία, τα οικονομικά, την δημόσια υγεία και τη γεωγραφία. Υπάρχουν διάφορες εθνικές, περιφερειακές και διεθνείς κοινότητες αφιερωμένες στην προώθηση της εξέλιξης του εν λόγω εξειδικευμένου τομέα της ανθρώπινης επιστήμης. Επιστημονικά περιοδικά με περιεχόμενο που σχετίζεται άμεσα με την επιστήμη έργου είναι το  *Journal of Occupational Science,* *OTJR: Occupation, Participation and Health,* *The Journal of Leisure Research*, ''Journal of Happiness Studies'', ''Quality of Life Research'', ''Applied Research in Quality of Life'', καθώς και διάφορα περιοδικά εργοθεραπείας.

## Δείτε επίσης
* Εργοθεραπεία
* Εργοθεραπευτής

## Βιβλιογραφία


## Εξωτερικοί σύνδεσμοι
*Journal of Occupational Science
*Society for the Study of Occupation: USA
*Occupation UK
*Canadian Society of Occupational Science
*About Occupational Science

Κατηγορία:Εργοθεραπεία
Εργου
Μεθανοδιόλη

Η **μεθανοδιόλη ([[Αγγλική γλώσσα|αγγλικά]]: ''methanediol'')**, γνωστή και ως **μονοϋδρίτης της [[μεθανάλη]]ς** ή και ως **μεθυλενογλυκόλη**, είναι οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[CH4O2|CH<sub>4</sub>O<sub>2</sub>]]** και ημισυντακτικό τύπο **CH<sub>2</sub>(OH)<sub>2</sub>**. Είναι η απλούστερη διόλη και αποτελεί «τυπικό» υδατάνθρακα.

Η μεθανοδιόλη είναι ένα προϊόν ενυδάτωσης της μεθανάλης, και κυριαρχεί σε ένα υδατικό διάλυμα, στο οποίο η σταθερά ισορροπίας είναι περίπου 10³, οπότε σε ένα 5% κατά βάρος υδατικό διάλυμα μεθανάλης, η μεθανοδιόλη αντιστοιχεί (περίπου) στο 80% (του 5%):

Αρχείο:Formaldehyd Hydratisierung.svg


Η ένωση έχει κάποια σημασία για την αστροχημεία.

Η μεθανοδιόλη βρίσκεται στη λίστα των συστατικών του «*Brazilian blowout*», μιας φόρμουλας που πωλείται στις ΗΠΑ ως ενισχυτικό των μαλλιών. Όμως, η (αναγκαστική) χημική ισορροπία της μεθανοδιόλης με την μεθανάλη, δημιουργεί κάποια ανησυχία, γιατί η μεθανάλη είναι γνωστό ότι είναι βλαβερή για την υγεία.
## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροχημικών Ενώσεων, Θεσσαλονίκη 1985
## Aναφορές και σημειώσεις


Κατηγορία:Αλκανoδιόλες
Κατηγορία:Ασταθείς ενώσεις
Κατηγορία:Τυπικοί υδατάνθρακες
Κατηγορία:C1
Μίλαν Ράκιτς

Ο **Μίλαν Ράκιτς** (*[[σερβικά]] : Милан Ракић*) (18 Σεπτεμβρίου 1876 - 30 Ιουνίου 1938), ήταν σέρβος διπλωμάτης και ποιητής. Ήταν αρκετά τελειομανής και ως εκ τούτου δημοσίευσε μόνο δύο ποιητικές συλλογές (1903, 1912). Έγραψε σε μεγάλο βαθμό για το θάνατο και την ανυπαρξία, διατηρώντας στο ύφος του τον σκεπτικισμό και την ειρωνεία. Ήταν μέλος της Σερβικής Βασιλικής Ακαδημίας (1934).

## Βιογραφία
Πατέρας του ήταν ο Μίτα Ράκιτς υπουργός Οικονομικών της Σερβίας το 1888, και της Άννας  που ήταν η κόρη του Σέρβου συγγραφέα Μίλαν Τζ. Μιλίσεβιτς. Η αδελφή του Λιούμπιτσα ήταν παντρεμένη με τον Μίλαν Γκρολ. Η συζυγός του Μίλιτσα ήταν κόρη του Λιουμπομίρ Κοβάσεβιτς (1848-1918), διακεκριμένος ιστορικός της Σερβίας και πολιτικός.

Ο ποιητής γεννήθηκε το 1876 στο Βελιγράδι όπου κι εκεί τελείωσε το δημοτικό σχολείο και το γυμνάσιο. Σπούδασε νομικά στο Παρίσι όπου ήρθε σε επαφή κι επηρεάστηκε από Γάλλους ποιητές. Μετά την επιστροφή του στο Βελιγράδι έγινε διπλωμάτης για τη σερβική κυβέρνηση, και αργότερα της Γιουγκοσλαβίας, και παρέμεινε στη θέση αυτή μέχρι σχεδόν το θάνατό του. Πέθανε πρόωρα το 1938 στο Ζάγκρεμπ αμέσως μετά από χειρουργική επέμβαση.

## Εκδόσεις του
* Συλλογή ποιημάτων, 1903
* Συλλογή ποιημάτων, 1912

## Παραπομπές


## Πηγές
* Γιοβάν Σκέρλιτς, *Istorija Nove Srpske Književnosti* (Βελιγράδι, 1914 και 1921), σελ. 458-460.

Κατηγορία:Σέρβοι ποιητές
Κατηγορία:Σέρβοι διπλωμάτες
Κατηγορία:Μέλη της Σερβικής Ακαδημίας Επιστημών και Τεχνών
Ντούσαν Μάτιτς

thumb|right|250px|Αναμνηστική πλάκα στο σπίτι όπου γεννήθηκε
Ο **Ντούσαν Μάτιτς** (*[[σερβικά]]: Душан Матић*), (31 Αυγούστου 1898 - Βελιγράδι, 12 Σεπτεμβρίου 1980 ) ήταν ποιητής, φιλόσοφος, μεταφραστής, μυθιστοριογράφος, δοκιμιογράφος και συγγραφέας, ένας από τους ιδρυτές του υπερρεαλισμού στη λογοτεχνία της Σερβίας. Ήταν ποιητής με πνευματικές και φιλοσοφικές αναζητήσεις.

Εργάστηκε ως καθηγητής γυμνασίου πριν από τον πόλεμο, μετά τον πόλεμο εργάστηκε στην Ακαδημία θεάτρου κινηματογράφου και τηλεόρασης του Βελιγραδίου. Ένα σύντομο χρονικό διάστημα μετά τον πόλεμο ήταν στη συντακτική επιτροπή της «Prosveta». Ως καθηγητής δευτεροβάθμιας εκπαίδευσης δίδαξε για 13 χρόνια θα αποσυρθεί.

## Βιογραφία
Γεννήθηκε στην Ćupriji και σπούδασε στη Γκρενόμπλ τη Νίκαια, το Παρίσι, και στο Βελιγράδι. Ως νέος άνθρωπος, επέζησε στην υποχώρηση μέσω της Αλβανίας του σερβικού στρατού και λαού γνωστής σαν Αλβανικός Γολγοθάς. Ήταν συντελεστής σε πολλά λογοτεχνικά περιοδικά.

Τα δοκίμια του χαρακτηρίζονται από ακρίβεια της έκφρασης, μεγάλη πολυμάθεια και υφολογική σαφήνεια. Στην αρχή του πολέμου συνελήφθη και πέρασε μεγάλο χρόνο στο στρατόπεδο της Μπάνιτσα. Έκδωσε το πρώτο του βιβλίο το 1952 και την πρώτη του ποιητική συλλογή το 1954.

Το 1970 έγινε μέλος της Σερβικής ακαδημίας επιστημών και τεχνών.

## Βιβλία
* „Положај надреализма у друштвеном процесу“ са Оскаром Давичом и Ђ.Костићем
* „Глуво доба“ са Александром Вучом (1940)
* „Један вид француске књижевности“ (1952)
* Књига песама „Багдала“ (1954)
* „Буђење материје“ - песме (1959)
* „Лажа и паралажа“ (1962)
* Избор раније објављених текстова (1966)
* „Књига ритуала"
* „Прошлост дуго траје“ (1977)
* велики број есеја, филозофских расправа, критика и сценарија за радио емисије

## Παραπομπές


## Πηγές
* Βιογραφία στην ιστοσελίδα του САНУ

Κατηγορία:Σέρβοι ποιητές
Κατηγορία:Σέρβοι φιλόσοφοι
Κατηγορία:Σέρβοι δοκιμιογράφοι
Κατηγορία:Σέρβοι λογοτέχνες
Κατηγορία:Μέλη της Σερβικής Ακαδημίας Επιστημών και Τεχνών
Σπούτνικ 10

Το **Σπούτνικ 10**, γνωστό και σαν *Korabl-Sputnik 5*, ήταν το πέμπτο μη επανδρωμένο διαστημόπλοιο Βοστόκ που εκτοξεύτηκε. Ήταν η τελευταία αποστολή διαστημοπλοίου Βοστόκ πριν το ιστορικό ταξίδι του κοσμοναύτη Γιούρι Γκαγκάριν στο διάστημα. Όπως και στις προηγούμενες μη επανδρωμένες αποστολές του προγράμματος Βοστόκ, κύριος στόχος ήταν ο έλεγχος των διαφόρων συστημάτων και λοιπών παραμέτρων προκειμένου να καταστεί δυνατή η αποστολή ανθρώπου στο διάστημα.
## Αποστολή
Το προφίλ της αποστολής ήταν παρόμοιο με του προηγούμενου Σπούτνικ 9. Το Σπούτνικ 10 εκτοξεύθηκε από το κοσμοδρόμιο του Μπαϊκονούρ στις 25 Μαρτίου 1961 και μπήκε επιτυχώς σε τροχιά γύρω από τη Γη. Στην κάψουλα επέβαιναν ένας σκύλος, ονόματι Zvezdochka, καθώς και μια κούκλα που προσομοίωνε τον κοσμοναύτη. Μετά από μια μόλις τροχιά, η κάψουλα επανεισόδου επέστρεψε με επιτυχία πίσω στη Γη.
## Παραπομπές


Κατηγορία:Πρόγραμμα Βοστόκ
Κατηγορία:Διαστημικές αποστολές το 1961